Il-laqgħa Prayer Cafè tal-Ġimgħa 13 ta' Novembru 2015, iffukat fuq il-Vanġelu tat-33 Ħadd ta' matul is-sena B. Dan il-vanġelu huwa test li sa ftit żmien ilu kien jintuża f'waħda mill-erbgħa priedki (min-ħamsa) li kienu jsiru waqt l-eserċizzi tar-Randan. Dawn kienu jiffukaw fuq in-Novissimi: Mewt, Ġudizzji, Infern u Ġenna. Qed ngħixu f'kultura ta' mewt li ma tridx taċċetta l-mewt Illum, qiegħdin ngħixu f'kultura stramba; kultura tal-mewt li ma tridx taċċetta l-mewt. Ngħixu f'kultura li ma tridx il-mewt imma fl-istess ħin ngħixu f'soċjeta li trid tiddeċiedi min jgħix u min le. Dan il-Vanġelu ma jitkellimx b'ewfemiżmi: meta niddeskrivu xi ħaġa li hija kerha ħafna bi kliem inqas ikraħ. Per eżempju: meta xi ħadd imut ngħidu ħalliena. Nagħmlu dan għax nibżgħu mil-mewt. Dan huwa vanġelu appokalittiku li jitkellem dwar l-affarijiet li se jiġru fl-aħħar b'mod espliċitu. Vanġelu li jitkellem dwar dak li se jiġri fl-aħħar tal-ħajja. Jitkellem dwar traġedji kbar: ix-xemx tiddallam; il-kwiekeb jaqgħu; dan il-kliem ma għandux ibbeżgħana imma għandu jtina t-tama. Veru li qed ngħixu f'dinja fraġli; li se tispiċċa bħalma se nispiċċaw aħna. Iżda r-risposta itihilna l-vanġelu stess: Mbagħad jaraw lil Bin il-bniedem ġej fis-sħab b'qawwa kbira u bi glorja. Din hija risposta li għandha ttina t-tama! Aħna għandna ħabta nintrabtu mal-affarijiet li jleqqu; nagħmluhom l-idoli tagħna. Anke aħna li nemmnu ġieli nagħmlu dan. Kultant anke d-drawwiet li mdorrijin bihom kuljum, nagħmluhom idoli tagħna. Ninsew li aħna qiegħdin hawhekk passaġġ u norbtu ruħna ma dawn l-affarijiet tad-dinja. Dawn l-affarijeit kollha se jispiċċaw... imma aħna li nemmnu nafu li l-mewt tfisser bidu ta xi ħaġa ġdida. Għalina l-insara l-mewt tagħna għandha tfisser it-twelid tagħna. Il-vanġelu issemmi ħwejjeġ appokalitiċi. Iżda fuq livell iktar personali aħna nistgħu nesperjenzaw katastrofi permezz ta disgrazzji, mewt, traditamenti etc. Hawnhekk ukoll għandna jkollna t-tama. Permezz tas-sigra tat-tin Ġesù jtina tagħlima... għandna nagħrfu s-sinjali u nifmhu li waqt traġedja hemm id-dawl fit-tarf; Hemm it-tama; Hemm Alla fit-tarf; B'idejh miftuħa biex jilqagħna bl-imħabba u t-tenerezza. Aħna bħala nsara għandna missjoni li nwasslu t-tama lill-ħaddieħor! Barra minn hekk aħna bħala nsara għandna missjoni. Din hi l-missjoni li nwasslu t-tama lill-ħaddieħor: nevanġelizzaw lil-kulħadd, għax kulħadd qed jipprova jsalva. Ħafna drabi minflok inwasslu t-tama aħna nippruvaw nagħtu ħaqq u ġudizzji. Mingħajr ma nafu u naħsbu, niġudikaw lil ta' madwarna. Pero Alla biss jista jiġudika. Alla se jiġudikana lkoll fl-aħħar u aħna ningħataw il-ħaqq: l-infern jew il-ġenna. U jekk nimxu fuq it-tagħlim ta' Ġesù; fuq il-beatitudnijiet; ma għandniex għalfejn ninkwetaw. Alla huwa ħanin imma ma nistgħux nagħmlu li rridu imma rridu nagħmlu ħilitna biex ngħixu fit-tajjeb. Dan il-vanġelu itina żewġ ingredjenti biex jgħinna nagħmlu dan: it-Tama biex jgħinnha ma nitlfuhiex anke fl-agħar mumenti. il-Fidi biex nemmnu f'dak li qal Kristu u mhux dak li jgħidu l-profeti foloz. Għalhekk irridu nġorru s-slaleb tagħna bil-fidi f'Alla u bit-tama li se jasal żmien aħjar. Il-Laqgħa spiċċat billi qrajna s-salm li se jinqara fil-quddiesa ta3-33 Ħadd (sena B): Ħarisni Mulej, għax għandek nistkenn Mulej, inti s-sehem ta' wirti u ta' xortija Inti żżomm f'idejk xortija. Dejjem quddiemi żammejt 'il-Mulej, Għax bih f'leminti ma nitħarrek qatt. Tifraħ għalhekk qalbi u tithenna ruħi, U ġismi jistrieħ bil-kwiet. Għax int ma tħallix lil ruħi fl-imwiet, Ma tħallix il-maħbub tiegħek jara t-taħsir. Inti turini t-triq tal-ħajja, Hemm il-milja tal-ferħ quddiemek, Hemm għaxqa għal dejjem f'lemintek. Imbagħad inqrat din il-kwotazzjoni: "Kont bil-ġuħ u tmajtuni, kont bil-għatx u sqejtuni, kont barrani u lqajtuni, kont għeri u libbistuni, kont marid u ġejtu tarawni, kont fil-ħabs u ġejtu żżuruni" Niskru bil-Milied? – Prayer Cafè – 4 ta' Diċembru 2015 »
Tama jew Mewt? – Prayer Cafè – 13 ta' Novembru 2015